Dewleta tirke ya îşxalkere Başûrê Kurdîstanî de vera sivîlan hêrişanê xo rê bêmabên dewam kena. Roja yewşemeyî dewleta tirke bombarduman de sivîlêk qetil kerd û 3 saetan ra dima zî dewa Guherzê ya Amedîyê kerde hedef.
Bombardumanê vera Guherzê de keyeyêk de zeraro madî qewimîya.
Dewleta tirke ya îşxalkere bi hawayêkê sîstematîkî warê sivîlan kena hedef û sûcanê şerî yê giranan kena.
Dewleta tirke 6ê tebaxe de dewa Bilindbasa ya Garê de wesayîtêko sivîl da bombayan ver. Hêriş de dewijê bi nameyê Alan Îsmaîlî dinyaya xo bedilnaye û dewij Haşîm Şekir zî bi giranî birîndar bi.
